CELEX: 32016R0922
Language: bg
Date: 2016-06-10 00:00:00
Title: Регламент за изпълнение (ЕС) 2016/922 на Комисията от 10 юни 2016 година за изменение на приложение II към Регламент (ЕС) № 206/2010 по отношение на списъка на трети страни, територии или части от тях, от които е разрешено въвеждането в Съюза на прясно месо (Текст от значение за ЕИП)

11.6.2016   
               
               
                  BG
               
               
                  Официален вестник на Европейския съюз
               
               
                  L 154/21
               
            РЕГЛАМЕНТ ЗА ИЗПЪЛНЕНИЕ (ЕС) 2016/922 НА КОМИСИЯТА
      от 10 юни 2016 година
      за изменение на приложение II към Регламент (ЕС) № 206/2010 по отношение на списъка на трети страни, територии или части от тях, от които е разрешено въвеждането в Съюза на прясно месо
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение от член 8, член 8, параграф 1, първа алинея, член 8, параграф 4 и член 9, параграф 4, буква в) от нея,
      като има предвид, че:
      
                  (1)
               
               
                  С Регламент (ЕС) № 206/2010 на Комисията (2) се определят, inter alia, условията за въвеждане в Съюза на пратки прясно месо от някои копитни животни. С част 1 от приложение II към посочения регламент се установява списък на трети страни, територии и части от тях, от които такива пратки могат да бъдат въвеждани в Съюза, и се посочват специалните условия или допълнителните гаранции, изисквани от някои трети страни.
               
            
                  (2)
               
               
                  За целите на включването в посочения списък териториите на Аржентина и Бразилия са разделени на региони. Така разделените територии са определени в част 1 от приложение II към Регламент (ЕС) № 206/2010 като части от страните, от които е разрешено въвеждането в Съюза на пратки прясно месо от някои копитни животни.
               
            
                  (3)
               
               
                  В списъка в част 1 от приложение II към Регламент (ЕС) № 206/2010 са включени четири части от територията на Аржентина, от които е разрешено въвеждането в Съюза на пратки прясно месо от някои копитни животни. Датите, от които може да се извършва клането на такива животни, за да се позволи въвеждането на прясно месо от тях в Съюза, са посочени като начални дати за всяка част от територията на Аржентина. По отношение на някои от тези части са приложими допълнителни гаранции и специални условия с цел да се елиминират определени ветеринарно-санитарни рискове, свързани с въвеждането в Съюза на прясно месо.
               
            
                  (4)
               
               
                  Аржентина поиска актуализиране на данните за посочените части от нейната територия с цел обединяване на някои от тези части в зависимост от това дали спрямо тях са приложими или не допълнителни гаранции и специфични условия. Това следва да поясни разделянето на Аржентина на съответните региони. Предвид обстоятелството, че при текущото разделяне на региони се прилагат различни начални дати, приложима следва да бъде най-късната дата от обединените части на територията. Тъй като не от всички такива части от територията на Аржентина се разрешава въвеждане на прясно месо от неодомашнени копитни животни на свобода, за които се издава сертификат RUW, това следва да се посочи в бележка под линия.
               
            
                  (5)
               
               
                  Строго наблюдаваната зона в Аржентина, разположена по границата с Боливия и Парагвай, вече е част от територията на Аржентина, призната от Световната организация за здравеопазване на животните (OIE) за зона, свободна от шап, в която се извършва ваксинация (3). Аржентина поиска да се разреши въвеждането в Съюза на прясно месо от някои домашни и диви копитни животни от посочената зона. Тъй като тя е призната за свободна от шап зона, в която се извършва ваксинация, и предвид факта, че Аржентина е предоставила достатъчни ветеринарно-санитарни гаранции в подкрепа на искането си, следва да се разреши въвеждането в Съюза на прясно месо от някои домашни и диви копитни животни от посочената зона със същите допълнителни гаранции, които се прилагат за останалите свободни от шап части от Аржентина, в които се извършва ваксинация.
               
            
                  (6)
               
               
                  Строго наблюдаваната зона в Бразилия, разположена по границата с Парагвай, вече е част от територията на Бразилия, призната от OIE за зона, свободна от шап, в която се извършва ваксинация (3). Бразилия поиска да се разреши въвеждането в Съюза на прясно месо от домашни животни от рода на едрия рогат добитък от посочената зона. Тъй като тя е призната за свободна от шап зона, в която се извършва ваксинация, и предвид факта, че Бразилия е предоставила достатъчни ветеринарно-санитарни гаранции в подкрепа на искането си, следва да се разреши въвеждането в Съюза на прясно месо от домашни животни от рода на едрия рогат добитък от посочената зона със същите допълнителни гаранции, които се прилагат за останалите свободни от шап части от Бразилия, в които се извършва ваксинация.
               
            
                  (7)
               
               
                  Поради това част 1 от приложение II към Регламент (ЕС) № 206/2010 следва да бъде съответно изменена.
               
            
                  (8)
               
               
                  С цел да се избегнат прекъсванията при въвеждането в Съюза на пратки прясно месо от някои копитни животни, следва разрешението за ветеринарните сертификати, на които е посочен код на територията AR-4 и които са издадени в съответствие с Регламент (ЕС) № 206/2010 преди въведените с настоящия регламент изменения, да остане валидно през преходния период.
               
            
                  (9)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Част I от приложение II към Регламент (ЕС) № 206/2010 се изменя в съответствие с приложението към настоящия регламент.
      Член 2
      Преходни разпоредби
      За преходен период до 1 септември 2016 г. пратките прясно месо от някои копитни животни от Аржентина, придружени от ветеринарен сертификат за прясно месо, в който кодът за територия AR-4 е посочен в съответствие с част I от приложение II към Регламент (ЕС) № 206/2010 преди въведените с настоящия регламент изменения, продължават да бъдат разрешени за въвеждане в Съюза, при условие че сертификатът е издаден не по-късно от 1 август 2016 г.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 10 юни 2016 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 18, 23.1.2003 г., стр. 11.
      
         (2)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо, и за определяне на изискванията за ветеринарното сертифициране (ОВ L 73, 20.3.2010 г., стр. 1).
      
         (3)  http://www.oie.int/animal-health-in-the-world/official-disease-status/fmd/list-of-fmd-free-members/
      
         ПРИЛОЖЕНИЕ
         Част I от приложение II към Регламент (ЕС) № 206/2010 се изменя, както следва:
         
                     1)
                  
                  
                     Данните за Аржентина се заменят със следното:
                     
                                 „AR — Аржентина
                              
                              
                                 AR-0
                              
                              
                                 Цялата страна
                              
                              
                                 EQU
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 AR-1
                              
                              
                                 Провинции:
                                 
                                              
                                          
                                          
                                             Buenos Aires,
                                          
                                       
                                              
                                          
                                          
                                             Catamarca,
                                          
                                       
                                              
                                          
                                          
                                             Corrientes (*),
                                          
                                       
                                              
                                          
                                          
                                             Entre Ríos,
                                          
                                       
                                              
                                          
                                          
                                             La Rioja,
                                          
                                       
                                              
                                          
                                          
                                             Mendoza,
                                          
                                       
                                              
                                          
                                          
                                             Misiones,
                                          
                                       
                                              
                                          
                                          
                                             част от Neuquén (с изключение на територията, включена в AR-2),
                                          
                                       
                                              
                                          
                                          
                                             част от Río Negro (с изключение на територията, включена в AR-2),
                                          
                                       
                                              
                                          
                                          
                                             San Juan,
                                          
                                       
                                              
                                          
                                          
                                             San Luis,
                                          
                                       
                                              
                                          
                                          
                                             Santa Fe,
                                          
                                       
                                              
                                          
                                          
                                             Tucuman,
                                          
                                       
                                              
                                          
                                          
                                             Cordoba,
                                          
                                       
                                              
                                          
                                          
                                             La Pampa,
                                          
                                       
                                              
                                          
                                          
                                             Santiago del Estero,
                                          
                                       
                                              
                                          
                                          
                                             Chaco,
                                          
                                       
                                              
                                          
                                          
                                             Formosa,
                                          
                                       
                                              
                                          
                                          
                                             Jujuy,
                                          
                                       
                                              
                                          
                                          
                                             Salta (с изключение на територията, включена в AR-3).
                                          
                                       
                              
                                 BOV
                                 RUF
                                 RUW (*)
                                 
                              
                              
                                 A
                              
                              
                                 1
                              
                              
                                  
                              
                              
                                 1 август 2010 г.
                              
                           
                                 AR-2
                              
                              
                                 Провинции:
                                 
                                              
                                          
                                          
                                             Chubut,
                                          
                                       
                                              
                                          
                                          
                                             Santa Cruz,
                                          
                                       
                                              
                                          
                                          
                                             Tierra del Fuego,
                                          
                                       
                                              
                                          
                                          
                                             част от Neuquén (с изключение на: в Confluencia — зоната, разположена на изток от междуселищен път 17, и в Picun Leufú — зоната, разположена на изток от междуселищен път 17),
                                          
                                       
                                              
                                          
                                          
                                             част от Río Negro (с изключение на: в Avellaneda—– зоната, разположена на север от междуселищен път 7 и на изток от междуселищен път 250; в Conesa — зоната, разположена на изток от междуселищен път 2; в El Cuy — зоната, разположена на север от междуселищен път 7, от мястото, на което се пресича с междуселищен път 66, до границата с департамент Avellaneda, и в San Antonio — зоната, разположена на изток от междуселищни пътища 250 и 2).
                                          
                                       
                              
                                 BOV
                                 OVI
                                 RUW
                                 RUF
                              
                              
                                  
                              
                              
                                  
                              
                              
                                  
                              
                              
                                 1 август 2008 г.
                              
                           
                                 AR-3
                              
                              
                                 Част от Salta: 25-километровата буферна зона от границата с Боливия и Парагвай, която се простира от област Santa Catalina в провинция Jujuy до област Laishi в провинция Formosa (бившата строго наблюдавана буферна зона)
                              
                              
                                 BOV
                                 RUF
                                 RUW
                              
                              
                                 A
                              
                              
                                 1
                              
                              
                                  
                              
                              
                                 1 юли 2016 г.
                              
                           
               
                     2)
                  
                  
                     Данните за Бразилия се заменят със следното:
                     
                                 „BR — Бразилия
                              
                              
                                 BR-0
                              
                              
                                 Цялата страна
                              
                              
                                 EQU
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 BR-1
                              
                              
                                 Щат Minas Gerais,
                                 щат Espíritо Santo,
                                 щат Goiás,
                                 щат Mato Grosso,
                                 щат Rio Grande Do Sul,
                                 щат Mato Grosso Do Sul (с изключение на територията, включена в BR-4).
                              
                              
                                 BOV
                              
                              
                                 A и H
                              
                              
                                 1
                              
                              
                                  
                              
                              
                                 1 декември 2008 г.
                              
                           
                                 BR-2
                              
                              
                                 Щат Santa Catarina
                              
                              
                                 BOV
                              
                              
                                 A и H
                              
                              
                                 1
                              
                              
                                  
                              
                              
                                 31 януари 2008 г.
                              
                           
                                 BR-3
                              
                              
                                 Щати Paraná и São Paulo
                              
                              
                                 BOV
                              
                              
                                 A и H
                              
                              
                                 1
                              
                              
                                  
                              
                              
                                 1 август 2008 г.
                              
                           
                                 BR-4
                              
                              
                                 Част от щат Mato Grosso Do Sul: 15-километровата зона от външните граници в общините Porto Murtinho, Caracol, Bela Vista, Antônio João, Ponta Porã, Aral Moreira, Coronel Sapucaia, Paranhos, Sete Quedas, Japorã и Mundo Novo, както и зоната в общините Corumbá и Ladário (бившата определена строго наблюдавана зона)
                              
                              
                                 BOV
                              
                              
                                 A и H
                              
                              
                                 1
                              
                              
                                  
                              
                              
                                 1 юли 2016 г.“
                              
                           
               
            (*)  За RUW: С изключение на следните департаменти от провинция Corrientes: Berón de Astrada, Capital, Empedrado, General Paz, Itati, Mbucuruyá, San Cosme и San Luís del Palmar.“